Der er taget hånd om de berørte personer, som er blevet vasket, og politiet kan konkludere, at stoffet ikke er farligt for mennesker.

- Vi har haft specialberedskaber herude for at hjælpe os med at undersøge, hvilket stof der er tale om. Og vi er nu nået frem til, at det er et ufarligt stof, fortæller Lars Johansen, der er indsatsleder ved Nordsjællands Politi.

- De personer, der har været udsat for stoffet kan vende hjem igen, og freden og roen er tilbage, tilføjer han.

Læs også : Mistænkelig pakke ved bank: Politiet har indkaldt sprængningseksperter

Udrykningskøretøjerne er vendt hjem, og nu drejer efterforskningen sig om at finde ud af, hvor stoffet stammer fra.